stanford-oval/wikipedia huggingface dataset:
CEC Bank
הערות שוליים

↑  Profitul brut al CEC Bank scade în 2009 la 19 mil. lei, faţă 32 mil. …, archive.ph, ‏2013-04-16
↑  CEC Bank, Brandient, ‏2017-08-03 (באנגלית אמריקאית)
↑  dentsu, dentsu (באנגלית)
1 2  Palatul CEC devine muzeu de arta, 9AM (באנגלית)
↑  150 years of CEC Bank historical activity, The Romania Journal (באנגלית בריטית)
↑  Ziare si Reviste - Informatii utile din Romania si din strainatate, Ziare si Reviste (באנגלית אמריקאית)
It Won't Be Soon Before Long

It Wont Be Soon Before Long הוא אלבום האולפן השני של להקת הרוק/פופ האמריקאית מארון 5. האלבום יצא לאור ב-22 במאי 2007. שם האלבום מושפע מאמרה שהלהקה אימצה כדי להחדיר לעצמה מוטיבציה להמשיך להופיע למרות הקשיים.
רקע

האלבום כולל 12 שירים ו-7 שירי בונוס בגרסה המלאה. בראיונות שונים, סיפרה הלהקה שלאלבום יש צליל שונה מהאלבום הראשון, Songs About Jane. האלבום לא מבוסס על מערכת יחסים אחת, והוא נוטה לכיוון אלקטרוני יותר. סולן הלהקה אדם לוין סיפר בראיונות כי באלבום הזה היה לו יותר ביטחון עצמי בכתיבת המילים, וכי האלבום מושפע מאמנים כמו מייקל ג'קסון ופרינס.
ב-8 ביולי 2008 יצאה מהדורה מיוחדת של האלבום, הכוללת את כל שירי האלבום, שירי הבונוס,
הופעה חיה ואת כל הקליפים.
הצלחה במצעדים

האלבום יצא ב-16 במאי 2007, והסינגל הראשון מתוכו היה Makes Me Wonder. הסינגל שבר את שיא כל הזמנים במצעד הבילבורד, שיא הקפיצה הגדולה ביותר למקום הראשון, כאשר השיר קפץ למקום הראשון ממקום 64. בנוסף, השיר זכה בפרס גראמי על "הופעת הפופ הטובה ביותר על ידי להקה".
הסינגל השני מהאלבום, Wake Up Call, הגיע למקום ה-33 במצעד הבריטי ולמקום ה-13 במצעד האמריקאי. הסינגל השלישי מהאלבום, Wont Go Home Without You, הגיע למקום ה-44 במצעד הבריטי ולמקום ה-48 במצעד האמריקאי. הסינגל הרביעי מהאלבום, If I Never See Your Face Again, בשיתוף פעולה עם הזמרת ריהאנה, הגיע למקום ה-28 במצעד הבריטי ולמקום ה-51 במצעד האמריקאי. הסינגל האחרון מהאלבום, Goodnight Goodnight, יצא ב-21 באוגוסט 2008.
האלבום הגיע למקום הראשון במצעד הבילבורד האמריקאי, ומכר כ-429,484 עותקים בשבוע הראשון ליציאתו.
רשימת רצועות

| רשימת רצועות> מס' | רשימת רצועות> שם | רשימת רצועות> משך | רשימת רצועות>  | רשימת רצועות>  | רשימת רצועות>  | רשימת רצועות>  | רשימת רצועות>  | רשימת רצועות>  | רשימת רצועות>  |
| --- | --- | --- | --- | --- | --- | --- | --- | --- | --- |
| 1. | If I Never See Your Face Again  | 3:21 |  |  |  |  |  |  |  |
| 2. | Makes Me Wonder  | 3:31 |  |  |  |  |  |  |  |
| 3. | Little of Your Time  | 2:17 |  |  |  |  |  |  |  |
| 4. | Wake Up Call  | 3:21 |  |  |  |  |  |  |  |
| 5. | Won't Go Home Without You  | 3:51 |  |  |  |  |  |  |  |
| 6. | Nothing Lasts Forever  | 3:07 |  |  |  |  |  |  |  |
| 7. | Can't Stop  | 2:32 |  |  |  |  |  |  |  |
| 8. | Goodnight Goodnight  | 4:03 |  |  |  |  |  |  |  |
| 9. | Not Falling Apart  | 4:03 |  |  |  |  |  |  |  |
| 10. | Kiwi  | 3:34 |  |  |  |  |  |  |  |
| 11. | Better That We Break  | 3:06 |  |  |  |  |  |  |  |
| 12. | Back at Your Door  | 3:47 |  |  |  |  |  |  |  |
| רצועות בונוס> מס' | רצועות בונוס> שם | רצועות בונוס> כותב(ים) | רצועות בונוס> משך | רצועות בונוס>  | רצועות בונוס>  | רצועות בונוס>  | רצועות בונוס>  | רצועות בונוס>  | רצועות בונוס>  |
| --- | --- | --- | --- | --- | --- | --- | --- | --- | --- |
| 13. | Infatuation  |   | 4:25 |  |  |  |  |  |  |
| 14. | Figure It Out  |   | 2:59 |  |  |  |  |  |  |
| 15. | Miss You Love You  |   | 3:11 |  |  |  |  |  |  |
| 16. | Story  |   | 4:33 |  |  |  |  |  |  |
| 17. | Until You're Over Me  |   | 3:15 |  |  |  |  |  |  |
| 18. | Losing My Mind  |   | 3:21 |  |  |  |  |  |  |
| 19. | The Way I Was  |   | 4:20 |  |  |  |  |  |  |
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 14 |
|  אוסטרליה | מצעד האלבומים האוסטרלי | 5 |
|  איטליה | מצעד האלבומים האיטלקי | 4 |
|  אירלנד | מצעד האלבומים האירי | 3 |
|  ארצות הברית | בילבורד 200 | 1 |
|  ארצות הברית | Top Catalog Albums | 3 |
|  גרמניה | GfK – טופ 100 | 6 |
|  דנמרק | היטליסטן | 10 |
|  הולנד | מצעד 100 האלבומים ההולנדיים | 4 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 26 |
|  יפן | אוריקון | 3 |
|  מקסיקו | טופ 100 – מקסיקו | 3 |
|  נורווגיה | VG-lista | 7 |
|  ניו זילנד | המצעד הניו זילנדי הרשמי | 2 |
|  ספרד | PROMUSICAE | 6 |
|  פורטוגל | מצעד האלבומים הפורטוגזי (AFP) | 23 |
|  פינלנד | המצעדים הפיניים הרשמיים | 11 |
|  פלנדריה | אולטראטופ 50 | 16 |
|  צרפת | SNEP | 13 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 15 |
|  שווייץ | המצעד השווייצרי | 6 |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 32 |
|  ארצות הברית | בילבורד 200 | 21 |
|  הולנד | מצעד 100 האלבומים ההולנדיים | 67 |
|  הממלכה המאוחדת | מצעד האלבומים הבריטי | 48 |
|  צרפת | SNEP | 173 |
|  שווייץ | המצעד השווייצרי | 68 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 71 |
|  ארצות הברית | בילבורד 200 | 59 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| אירלנד (IRMI) | זהב | 7,500 |
| ארצות הברית (RIAA) | 2× פלטינה | 2,000,000 |
| גרמניה (BVMI) | זהב | 100,000 |
| הממלכה המאוחדת (BPI) | פלטינה | 300,000 |
| יפן (RIAJ) | פלטינה | 250,000 |
| מקסיקו (AMPROFON) | פלטינה + זהב | 150,000 |
| נורווגיה (IFPI Norge) | זהב | 20,000 |
| ניו זילנד (Recorded Music NZ) | זהב | 7,500 |
| סינגפור (RIAS) | זהב | 5,000 |
| קנדה (Music Canada) | פלטינה | 100,000 |
| רוסיה (NFPF) | פלטינה | 20,000 |
סיכום
| בכל העולם | — | 3,100,000 |
הערות שוליים

↑  מארון 5, מייק אליזונדו, מארק "ספייק" סטנט, מארק אנדרט, אריק ולנטין, סאם פראר
↑  May 2024 Albums Accreds.pdf, Dropbox
| מארון 5 |
| --- | --- | --- |
| אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון | אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון |  |
| אלבומים | Songs About Jane‏ • It Won't Be Soon Before Long‏ • Hands All Over‏ • Overexposed‏ • V • Red Pill Blues |  |
| מיני אלבומים | iTunes Session‏ • Holiday Gift |  |
| אלבומי לייב | 1.22.03.Acoustic‏ • Live – Friday the 13th‏ • Live from SoHo‏ • Live from Le Cabaret |  |
| אלבומי אוסף | The B-Side Collection‏ • Call and Response: The Remix Album‏ • Singles |  |
| מארון 5 - סינגלים |
| --- | --- | --- |
| Songs About Jane | Harder to Breathe‏ • This Love‏ • She Will Be Loved‏ • Sunday Morning‏ • ‏Must Get Out |  |
| It Won't Be Soon Before Long | Makes Me Wonder‏ • Wake Up Call‏ • Won't Go Home Without You‏ • If I Never See Your Face Again‏ • Goodnight Goodnight |  |
| Hands All Over | Misery‏ • Give a Little More‏ • Never Gonna Leave This Bed‏ • Moves Like Jagger |  |
| Overexposed | Payphone‏ • One More Night‏ • Daylight‏ • Love Somebody |  |
| V | Maps‏ • Animals‏ • Sugar‏ • This Summer's Gonna Hurt like a Motherfucker‏ • Feelings |  |
| Red Pill Blues | Don't Wanna Know‏ • Cold‏ • What Lovers Do‏ • Wait‏ • Girls Like You |  |
| סינגלים אחרים | Beautiful Mistakes |  |
| --- | --- |
בקרת זהויות :  MusicBrainz release group: 0a8d9c8b-1447-43de-bcd0-4da5e0814a55
CEP

תיאור ויזואלי של מעגלי CEP לפגיעה. סבירות של 0.2 אחוז לא לפגוע בתוך אף מעגל.
דוגמה להתפלגות של 20 פגיעות שייועדו לפגיעה במרכז המעגל
בבליסטיקה, CEP, קיצור של Circular Error Probable, או בתרגום לעברית: סבירות שגיאה מעגלית, הוא מדד פשוט ואינטואיטיבי המתאר את מידת הדיוק של אמצעי לחימה כלשהו. הוא מוגדר כרדיוס המעגל שמרכזו בממוצע הפגיעות של הטיל, הפצצה, או הפגז ומכיל 50% מהפגיעות של מערכת הנשק הנמדדת.
לדוגמה, לטיל הבליסטי סקאד-B יש CEP של 900 מטר; כלומר הטיל ינחת ברדיוס של 900 מטר מהמטרה אליה כיוון בהסתברות של 50%.
במקור ה-CEP התבסס על התפלגות ביואריאנטית מעגלית ותיאר את מאפייני ההתפלגות המתאימה למערכת הנשק בדיוק כפי שהממוצע וסטיית התקן מתארים אותה. כלומר, אם ה-CEP היה n מטרים, אזי 50% מהפגיעות יהיו במרחק של פחות מ-n מטרים מהממוצע, 43% בין n ל-2n, כמעט 7% בין 2n ל-3n ופחות מ-0.2% יפגעו רחוק יותר מכך. אולם במציאות הפגיעות אינן תואמות התפלגות זו ולכן לא ניתן להשליך מה-CEP על אחוז הפגיעות במרחקים גדולים יותר. אם השגיאה אכן מתפלגת מעגלית אזי:
PE, קיצור של Probable Error, הוא המדד המקביל הנמצא בשימוש במתארי פגיעה חד־ממדיים. הוא מתאר את המרחק מנקודת הפגיעה הממוצעת שעד אליו ינחתו מחצית מהפגיעות. אם השגיאה באותו הציר מתפלגת נורמלית ניתן להוכיח כי ערכו יהיה:
המרות

ישנם מדדים לדיוק בעלי אחוז התפלגות שונה מ-50 אחוז.
| מדד  Q | הסתברות  F(%) |
| --- | --- |
DRMS: 63.213...
CEP: 50
2DRMS: 98.169...
R95: 95
R99.7: 99.7
ניתן לבצע המרה בין המדדים:
| מ-  X\downarrow  ל-  Y\leftarrow  | RMS ( \sigma ) | CEP | DRMS | R95 | 2DRMS | R99> 7 |
| --- | --- | --- | --- | --- | --- | --- |
| RMS ( \sigma ) | 1.00 | 1.18 | 1.41 | 2.45 | 2.83 | 3.41 |
| CEP | 0.849 | 1.00 | 1.20 | 2.08 | 2.40 | 2.90 |
| DRMS | 0.707 | 0.833 | 1.00 | 1.73 | 2.00 | 2.41 |
| R95 | 0.409 | 0.481 | 0.578 | 1.00 | 1.16 | 1.39 |
| 2DRMS | 0.354 | 0.416 | 0.500 | 0.865 | 1.00 | 1.21 |
| R99.7 | 0.293 | 0.345 | 0.415 | 0.718 | 0.830 | 1.00 |
ראו גם

רוחב חצי מקסימום
Around the World

Around the World (בעברית: מסביב לעולם) הוא אלבום הווידאו החמישי של הזמרת-יוצרת האמריקאית מריה קארי. אלבום הווידאו מציג את קארי מטיילת מסביב לעולם ומופיעה במקומות שונים ברחבי העולם במהלך סיבוב ההופעות שלה "Butterfly World Tour" כמו בהוואי, יפן ואוסטרליה. אלבום הווידאו הופץ ב-24 באפריל 1999, על ידי קולומביה רקורדס.
בדומה לספיישל הטלוויזיוני שיצא בסוף 1998, על ידי רשת השידור UPN, אלבום הווידאו השתמש בקטעים ערוכים של חלק ההופעות בהם נראים רק כחצי מזמן ההופעה מקורי (בדרך כלל בית שני ופזמון), אולם חלק מההופעות כן נמצאים באלבום הווידאו באורכם המלא.
רקע והצלחה

אלבום הווידאו כולל הופעות ללהיטים גדולים של קארי, כדוגמת: "Emotions", "Dreamlover" ו-"My All". כל ביצוע לשיר כולל ביצוע במקום אחר בעולם ובהופעה של השיר "Hero" נראית קארי, כשהיא מבצעת את השיר בשלושה מקומות שונים.
בנוסף להופעות, אלבום הווידאו מראה גם קטעי מאחורי הקלעים כאשר ביניהם נראית קארי שהיא מטיילת במקומות כמו יפן, הוואי ואוסטרליה, הולכת למסיבת השמעה של אלבום אוסף הלהיטים שלה #1's, ומנהלת שיחות עם המנהל שלה לשעבר. בנוסף, ישנה מהדורה מורחבת של אלבום הווידאו הכוללת בתוכה מספר קליפים של קארי. גרסת כיסוי לשיר "Hopelessly Devoted to You" עם המבצעת המקורית שלו אוליביה ניוטון-ג'ון נמצאת גם היא באלבום.
אלבום הווידאו זכה להצלחה מסחרית כאשר הגיע בארצות הברית למקום ה-3 במצעד אלבומי הווידאו וה-DVD ומכר שם 100 אלף עותקים מה שזיכה באותו במעמד פלטינה.
נתוני מכירות

| מצעדים ודירוגים | מיקומי שיא | תארים | מכירות |
| --- | --- | --- | --- |
| ברזיל (Pro-Música Brasil) | — | זהב | 25,000 |
| ארצות הברית (RIAA) | 3 | פלטינה | 100,000 |
Arms Around You

Arms Around You (בתרגום חופשי לעברית: זרועות סביבך) הוא סינגל שהוקלט על ידי הזמר האמריקאי XXXTentacion והראפר ליל פאמפ יחד עם הזמר הקולומביאני מאלומה והראפר סוואה לי. הסינגל יצא לאור ב-25 באוקטובר 2018, דרך חברת התקליטים האחים וורנר.
רקע

השיר במקור נכתב והוקלט בשנת 2017 יחד עם ריו סנטנה, אשר הופיע באלבום של הזמר המנוח XXXTentacion, אך אחרי שהוא נהרג, חברת התקליטים לקחו עוד זמרים כדי לבצע את השיר. ליל פאמפ יצר קשר עם אמא של XXXTentacion אחרי מותו כדי לשאול האם הוא יכול להכין שיר כדי לכבד את מורשתו, מה שהביא לשיתוף הפעולה ביניהם.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 15 |  |
|  אוסטרליה | מצעד הסינגלים האוסטרלי | 14 |  |
|  איטליה | מצעד הסינגלים האיטלקי | 13 |  |
|  אירלנד | מצעד הסינגלים האירי | 8 |  |
|  אסטוניה | אסטי טיפ-40 | 1 |  |
|  ארגנטינה | ארגנטינה הוט 100 | 65 |  |
|  ארצות הברית | בילבורד הוט 100 | 28 |  |
|  ארצות הברית | Hot R&B/Hip-Hop Songs | 16 |  |
|  ארצות הברית | Rhythmic | 9 |  |
|  גרמניה | GfK – טופ 100 | 16 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 16 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 14 |  |
|  ישראל | מדיה פורסט ישראל | 1 |  |
|  לטביה | לטביה טופ 40 | 21 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 15 |  |
|  סינגפור | RIAS | 22 |  |
|  סלובקיה | ČNS IFPI | - |  |
|  סלובקיה | Singles Digitál Top 100 | 6 |  |
|  ספרד | PROMUSICAE | 35 |  |
|  סקוטלנד | מצעד הסינגלים הסקוטי | 64 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 5 |  |
|  צ'כיה | Singles Digitál Top 100 | 6 |  |
|  צרפת | SNEP | 25 |  |
|  קנדה | קנדה הוט 100 | 13 |  |
|  רומניה | מצעד השירים הרומני | 84 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 5 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| דנמרק (IFPI Danmark) | זהב | 45,000 |
| צרפת (SNEP) | פלטינה | 200,000 |
| גרמניה (BVMI) | זהב | 200,000 |
| איטליה (FIMI) | פלטינה | 50,000 |
| ניו זילנד (RMNZ) | זהב | 15,000 |
| פולין (ZPAV) | זהב | 25,000 |
| פורטוגל (AFP) | פלטינה | 10,000 |
| הממלכה המאוחדת (BPI) | זהב | 400,000 |
| ארצות הברית (RIAA) | פלטינה | 1,000,000 |
CD לוגרונייס

מועדון דפורטיבו לוגרונייס SAD (בספרדית: Club Deportivo Logroñés, S.A.D.) היה מועדון כדורגל ספרדי מהעיר לוגרוניו, הממוקמת בלה ריוחה שבספרד. ב-2009 הורד המועדון לליגה הספרדית החמישית וחדל מלהתקיים.
היסטוריה

לאחר שמועדון הכדורגל CD לוגרוניו הפסיק את פעולתו עקב מלחמת האזרחים בספרד, ב-30 במאי 1940 הוקם המועדון "CD לוגרונייס".
הוא החל את דרכו בליגה הספרדית הרביעית, ובסוף עונת 1949/1950 כבר עלה לליגה הספרדית השנייה.
במהלך השנים הבאות נדד המועדון בין הליגות הנמוכות, וב-14 ביוני 1987 עלה המועדון לראשונה בתולדותיו ללה ליגה. בעונת 1989/1990 הגיע המועדון לעונת השיא שלו, כשהקבוצה סיימה במקום השביעי בליגה, במרחק שתי נקודות בלבד מהשתתפות בליגה האירופית.
את עונת 1994/1995 סיימה הקבוצה עם 13 נקודות בלבד, וירדה לליגה השנייה. בעונה שלאחריה עלתה הקבוצה חזרה ללה ליגה, אך ירדה שוב בתום עונת 1996/1997, בה סיימה שוב במקום האחרון בטבלה. הייתה זו העונה האחרונה של המועדון בלה ליגה.
בתום עונת 1999/2000 ירדה הקבוצה מהליגה השנייה לליגה הרביעית בעקבות קשיים פיננסיים. בתום העונה סיימה הקבוצה במקום הראשון ועלתה לליגה השלישית. בתום עונת 2003/2004 ירדה שוב הקבוצה ליגה עקב בעיות כספיות, אך חזרה לליגה השלישית לאחר שתי עונות. בתום עונת 2007/2008 שוב ירדה לליגה הרביעית בשל בעיות תקציביות.
ב-4 בינואר 2009 עלו למגרש רק תשעה שחקנים למשחק נגד דפורטיבו ארנדו, במחאה על אי קבלת משכורתם. למשחק הבא לא עלו כלל שחקנים, ובשל כך הורידה פדרציית הכדורגל הספרדית המלכותית את המועדון לליגה החמישית, והמועדון פסק מלהתקיים, כשבמקומו הוקמו שני מועדוני כדורגל: SD לוגרונייס ו-UD לוגרונייס.
בסך הכל שיחקה הקבוצה 9 עונות בלה ליגה, 18 עונות בליגה הספרדית השנייה, 11 עונות בליגה הספרדית השלישית ו-29 עונות בליגה הספרדית הרביעית.
מאמנים מפורסמים

חאבייר אירורטה (1988–1989)
בלגוג'ה פאונוביץ' (1994)
חואנד ראמוס (1995–1996)
ויקטור מוניוס (1997–1998)
קיקה סטיין (2007–2008)
הערות שוליים

↑  Sin el CD Logroñés; LaRioja.com, 8 August 2009
↑  Mérida y Logroñés descienden por deudas con sus jugadores (Mérida and Logroñés relegated for debts to players)
↑  El Logroñés, en la calle (Logroñés, in the streets)
↑  Un gran VACÍO en la historia del Logroñés (A great VOID in Logroñés' history) (אורכב 27.08.2009 בארכיון Wayback Machine)
Fruits (ספר)

|  מידע כללי |
| --- | --- |
 מאת:  ולרי בלום 
 הוצאה
 תאריך הוצאה:  1997 
 
Fruits: A Caribbean Counting Poem (ISBN 0805051716) הוא ספר תמונות לילדים, שכתבה ולרי בלום ואויר על ידי דייוויד אקסטל. בשנת 1997 הספר זכה בפרס הארד בטקס פרסי הספרים של נסטלה סמארטיס.
ביקורת

Kirkus Reviews מצא כי "למרות האותנטיות לשפת הפאטווה, ההיגויים והמקצבים יכולים, עבור הקוראים חסרי הניסיון, לגרום לקצב עצור ולא לתנועת הקול הקצבית המכוונת." בעוד Publishers Weekly ראה כי "הקוראים עשויים להזדקק להדרכה בפענוח חלק מהמילים" ו"המאייר אקסטל מעניק לראשונה... הזכרת סביבה טרופית שופעת של השיר ומבנים בצבע בהיר מהווה תפאורה מלאת חיים לשיר הקופצני של בלום." ה-BookTrust כינה אותו "ספר מפואר, עם איורים עשירים, תוססים וייחודיים."
הערות שוליים

↑  "Fruits". www.kirkusreviews.com. Kirkus Media LLC. 15 בפברואר 1997. ארכיון מ-2016-03-03. נבדק ב-1 ביולי 2015. {{cite web}}:  (עזרה)
↑  "Fruits". www.publishersweekly.com. PWxyz LLC. ארכיון מ-2015-09-24. נבדק ב-1 ביולי 2015. {{cite web}}:  (עזרה)
↑  "Fruits: a Caribbean counting poem". www.booktrust.org.uk. BookTrust. ארכיון מ-2017-07-15. נבדק ב-1 ביולי 2015. {{cite web}}:  (עזרה)
ערך זה הוא קצרמרבנושא ספרים. אתם מוזמנים לתרום לוויקיפדיה ו.
1826

שנת 1826 היא השנה ה-26 במאה ה-19. זוהי שנה רגילה, שאורכה 365 ימים. 1 בינואר 1826 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

הומצאה טכניקת ההליוגרפיה על ידי ז'וזף ניספור נייפס.
16 ביוני – הסולטאן השלושים של האימפריה העות'מאנית מהמוט השני, מדכא את התקוממות היניצ'רים באיסטנבול, כך למעשה הוכחד מעמד היניצ'רים
נולדו

29 במרץ – וילהלם ליבקנכט, ממיסדי המפלגה הסוציאל-דמוקרטית הגרמנית (נפטר ב-1900)
6 באפריל – גוסטב מורו, צייר צרפתי (נפטר ב-1898)
17 בספטמבר – ברנהרד רימן, מתמטיקאי גרמני, מחשובי המתמטיקאים של המאה ה-19 (נפטר ב-1866)
24 בנובמבר – קרלו קולודי, סופר איטלקי ("הרפתקאותיו של פינוקיו") (נפטר ב-1890)
נפטרו

5 ביוני – קרל מריה פון ובר, מלחין גרמני (נולד ב-1786)
4 ביולי – ג'ון אדמס, הנשיא השני של ארצות הברית (נולד ב-1735)
4 ביולי – תומאס ג'פרסון, הנשיא השלישי של ארצות הברית (נולד ב-1743)
ראו גם

1826 במדע‎
ילידי 1826‎
נפטרים ב-1826‎
1825

אנטוניו סליירי
שנת 1825 היא השנה ה-25 במאה ה-19. זוהי שנה רגילה, שאורכה 365 ימים. 1 בינואר 1825 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

17 באפריל - שארל העשירי, מלך צרפת מכיר בעצמאות האיטי
6 באוגוסט – אנטוניו חוסה דה סוקרה מכריז על עצמאות בוליביה
25 באוגוסט – אורוגוואי מכריזה על עצמאות מברזיל
26 בדצמבר – פתיחת תעלת אירי
נולדו

11 בינואר – בייארד טיילור, סופר, מבקר ספרות, מתרגם ודיפלומט אמריקאי (נפטר ב-1878)
28 בפברואר – אליעזר אליהו איגל, רב אוסטרי ואורתודוקסי מודרני (נפטר ב-1892)
7 באפריל – ג'ון גיר, מושל אינדיאנה ה-11 (נפטר ב-1900)
11 באפריל – פרדיננד לסל, פוליטיקאי ומנהיג סוציאליסט יהודי-גרמני (נפטר ב-1864)
4 במאי – תומאס הנרי האקסלי, ביולוג, נודע בכינוי "הבולדוג של דרווין" (נפטר ב-1895)
17 בספטמבר – לוציוס למאר, פוליטיקאי ושופט בית המשפט העליון של ארצות הברית (נפטר ב-1893)
24 בספטמבר – פרנסס הרפר, פעילה למען ביטול העבדות ופעילה חברתית, סופרג'יסטית, משוררת וסופרת אפרו-אמריקאית (נפטרה ב-1911)
8 באוקטובר – פסקל בוורלי רנדולף, רופא, מיסטיקן, סופר ומדיום אמריקאי (נפטר ב-1875)
25 באוקטובר – יוהאן שטראוס (הבן), מלחין אוסטרי, כונה "מלך הוואלס" (נפטר ב-1899)
31 באוקטובר – קתרין הלן ספנס, עיתונאית וסופרג'יסטית אוסטרלית (נפטרה ב-1910)
29 בנובמבר – ז'אן-מרטן שארקו, רופא, נוירולוג ופסיכיאטר צרפתי (נפטר ב-1893)
30 בנובמבר – ויליאם אדולף בוגרו, צייר צרפתי (נפטר ב-1905)
2 בדצמבר – פדרו השני, קיסר ברזיל (נפטר ב-1891)
נפטרו

8 בינואר – איליי ויטני, ממציא ותעשיין אמריקאי (נולד ב-1765)
4 במרץ – רפאל פיל, צייר טבע דומם אמריקאי (נולד ב-1774)
7 במאי – אנטוניו סליירי, מלחין ומנצח איטלקי (נולד ב-1750)
22 במאי – לסקרינה בובולינה, לוחמת עצמאות יווניה (נולדה ב-1771)
11 ביוני – דניאל טומפקינס, סגן נשיא ארצות הברית ומושל מדינת ניו יורק (נולד ב-1774)
14 ביוני – פייר שארל ל'אנפן, אדריכל, מתכנן עירוני ומהנדס אזרחי אמריקאי יליד צרפת (נולד ב-1754)
16 באוגוסט – צ'ארלס קוטוורת' פינקני, פוליטיקאי ומועמד לנשיאות ארצות הברית מטעם המפלגה הפדרליסטית (נולד ב-1746)
13 באוקטובר – מקסימיליאן הראשון יוזף, מלך בוואריה (נולד ב-1756)
1 בדצמבר – אלכסנדר הראשון, קיסר רוסיה (נפטר ב-1777)
29 בדצמבר – ז'אק-לואי דויד, צייר צרפתי (נולד ב-1748)
ראו גם

1825 במדע‎
ילידי 1825‎
נפטרים ב-1825‎
1973 בברית המועצות

| 0 | 1 | 2 | 3 |
| --- | --- | --- | --- |
| «««  1972   1971  1970 | דגל רוסיה | 1973  בברית המועצות |  »»»  1974   1975  1976 |
כל ערכי השנים בברית המועצות אירועים בולטים בעולם ב-1973 לוח שנה של שנת 1973
1973 בברית המועצות הייתה שנה בה נחגגה השנה ה-56 למהפכת אוקטובר.
הנהגה

ראש הממשלה - אלכסיי קוסיגין.
יושב ראש הסובייט העליון של ברית המועצות - ניקולאי פודגורני.
המזכיר הכללי של המפלגה הקומוניסטית של ברית המועצות - ליאוניד ברז'נייב.
אירועים בולטים

16 בינואר – לאחר נחיתה רכה על הירח רכב חלל לונוחוד 2 התחיל בחקר האזור.
16 בפברואר – במהלך מיפקד חדש של חברי המפלגה הקומוניסטית פנקס חבר מס' 1 ניתן לולדימיר לנין ופנקס חבר מס' 2 לליאוניד ברז'נייב.
24 בפברואר – תאונה אווירית של מטוס איליושין Il-18 ליד מילרובו שבאוקראינה. 51 אנשים נהרגו.
27 באפריל – שינויים בהרכב הפוליטביורו - יורי אנדרופוב, אנדריי גרצ'קו ואנדריי גרומיקו מונו כחברים חדשים.
11 במאי – תאונה אווירית של מטוס איליושין Il-18 ליד סמיפלטינסק שבקזחסטן. 61 אנשים נהרגו.
17 במאי – ניסיון חטיפת מטוס Tu-104 בסין, במסלול אירקוטסק-צ'יטה. בגובה 6,500 מטרים שוטר ירה בגבו של החוטף, שהפעיל מנגנון פצצה שנשא עמו. המטוס התפוצץ באוויר, כל הנוסעים וחברי הצוות נהרגו: 82 במספר.
18 במאי – ביקור של ליאוניד ברז'נייב בגרמניה המערבית.
19 במאי – חתימת על סדרת הסכמי שיתוף פעולה עם גרמניה המערבית בבון.
27 במאי – ברית המועצות הצטרפה לאמנה של זכויות יוצרים. כל מה שפורסם בברית המועצות לפני תאריך זה נמצא בבעלות הציבור.
3 ביוני – מטוס טופולב Tu-144 התרסק במהלך מפגן אווירי בפריז.
8 ביוני – קבלת קובץ חוקים חדש על פעילות המשטרה.
13 ביוני – התנגשות של צוללת עם אונייה באזור ים יפן.
19 ביוני – ביקור של ליאוניד ברז'נייב בארצות הברית.
22 ביוני – חתימת הסכם על הקטנת היקף נשק גרעיני שבידי המעצמות בין ברית המועצות לבין ארצות הברית.
29 ביוני – תחילת עבודה של תחנת כוח גרעינית במחוז מורמנסק.
3 ביולי – ברית המועצות משתתפת בכינוס שרי החוץ של מדינות אירופה, ארצות הברית וקנדה בהלסינקי.
19 ביולי – קבלת קובץ חוקים חדש בנושא החינוך.
21 ביולי – שיגור של גשושית מארס 4 לכיוון מאדים.
25 ביולי – שיגור של גשושית מארס 5 לכיוון מאדים.
30 ביולי – מפגש ראשי המדינות של הגוש הסובייטי בחצי האי קרים.
5 באוגוסט – שיגור של גשושית מארס 6 לכיוון מאדים.
9 באוגוסט – שיגור של גשושית מארס 7 לכיוון מאדים.
31 באוגוסט – פרסום מכתב של קבוצת סופרים סובייטים בגנות אנדריי סחרוב ואלכסנדר סולז'ניצין.
1 בספטמבר – מתאבד פוצץ את עצמו במאוזולאום של לנין. 3 אנשים נהרגו. עד היום לא ברור מי היה המתאבד ומה היו מניעו.
27 בספטמבר – שיגור חללית מאוישת סויוז 12.
30 בספטמבר – התרסקות טיסה 3932 של אירופלוט ליד יקטרינבורג. 108 אנשים נהרגו.
7 באוקטובר – תחילת העברת נשק וציוד למצרים וסוריה דרך הים.
10 באוקטובר – תחילת העברת ציוד צבאי למצרים וסוריה דרך האוויר.
13 באוקטובר – התרסקה טיסה 964 של אירופלוט ליד מוסקבה. 122 אנשים נהרגו.
20 באוקטובר – שיחות במוסקבה עם הנרי קיסינג'ר בהקשר לסיום הלחימה במזרח התיכון.
24 באוקטובר – הכרזת מצב חרום במספר אוגדות צנחנים של צבא ברית המועצות.
25 באוקטובר – במוסקבה נערך כינוס של "כוחות השלום" בהשתתפות 3200 נציגים מ-143 מדינות.
21 בנובמבר – בהתאם להחלטת השלטונות נבחרת ברית המועצות בכדורגל סירבה לשחק נגד נבחרת צ'ילה במוקדמות והודחה מגביע העולם בכדורגל 1974.
21 בנובמבר – פרסום צו של הסובייט העליון על הגדלת תשלומים למשפחות נכים.
28 בנובמבר – מטוס ריגול אראני נכנס לתחום האווירי של ברית המועצות. המטוס יורט על ידי טייס סובייטי שנהרג במהלך התקיפה. טייסי המטוס (אמריקאי ואיראני) הוחזרו לאיראן.
18 בדצמבר – שיגור חללית מאוישת סויוז 13.
21 בדצמבר – פתיחת ועידת ז'נבה שהסתיימה ללא תוצאות של ממש.
23 בדצמבר – תחילת ייצור חשמל בתחנות כוח גרעינית "לנינגרדסקי" במחוז לנינגרד.
דצמבר – בפריז פורסם ספרו של אלכסנדר סולז'ניצין "ארכיפלג גולאג"
אירועים בולטים > ללא מועד

בשנת 1969 הממשל הסובייטי חידש באופן מוגבל מתן אשרות יציאה ליהודי ברית המועצות. בתקופה של עשור כ-200 אלף יהודים עזבו את המדינה.
תחילת רפורמה בניהול המשק ביוזמת אלכסיי קוסיגין. הרפורמה הייתה מיועדת להקטין את השליטה של המשרדים המרכזיים על ניהול המפעלים. קידום הרפורמה היה איטי מהמתוכנן ולמעשה היא נכשלה.
אירועים בולטים > אירועי תרבות

11 באוגוסט 1973 - תחילת הקרנתה של סדרת הטלוויזיה "שבעה עשר רגעים של אביב" (ברוסית: Семнадцать мгновений весны; בתעתיק לעברית: סֶמְנַאדְצַאט מְגְנוֹבֵנִיִי וֶסְנִי). הסדרה הפכה לקלאסיקה של הטלוויזיה הסובייטית.
החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "מאצ'כה" (של אולג בונדרב)
שחקן השנה: יבגני מטבייב
שחקנית השנה: טטיאנה דורונינה
נולדו

19 בינואר – יבגני סאדוביי, ספורטאי רוסי, זכה ב-3 מדליות זהב אולימפיות
27 בספטמבר – סטניסלב פוזדניאקוב, ספורטאי רוסי זכה ב-5 מדליות אולימפיות מהם 4 זהב.